Stefano

Stefano (aliuawa Yerusalemu, Israeli/Palestina, 36 hivi BK) ni mfiadini wa kwanza wa Kanisa la Yesu Kristo. 

Habari zake zinapatikana katika kitabu cha Matendo ya Mitume kuanzia sura ya 6.

Myahudi mwenye kutumia zaidi lugha ya Kigiriki, ni wa kwanza kati ya wanaume 7 waliowekewa mikono na Mitume wa Yesu kwa ajili ya kutoa huduma. 

Mtu aliyejaa imani na Roho Mtakatifu, kutokana na juhudi zake, alikabiliana na chuki ya Wayahudi wenye msimamo mkali, akawa wa kwanza kati ya wafuasi wa Yesu kumwaga damu yake mwenyewe kwa kumtolea ushahidi wa imani kama Kristo, akisema anamuona katika utukufu ameketi kuume kwa Baba https://www.santiebeati.it/dettaglio/22050.

Katika kufa alizidi kumuiga Yesu kwa kuwaombea msamaha watesi wake akamkabidhi roho yake. Maneno yake ya mwisho yalikuwa haya: "Bwana Yesu, pokea roho yangu… Bwana, usiwahesabie dhambi hii." (Mdo 7:59-60)

Mhusika mkuu wa kifodini chake alikuwa Farisayo jina lake Saulo, maarufu zaidi baada ya uongofu wake kama Mtume Paulo.

Tangu kale anaheshimiwa kama mtakatifu na madhehebu yote ya Ukristo yanayokubali hadhi hiyo. 

Kanisa Katoliki linaadhimisha sikukuu yake tarehe 26 DesembaMartyrologium Romanum, mara baada ya Noeli, wakati Waorthodoksi wanafanya hivyo tarehe 3 Agosti.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo ya Kiswahili
 Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 476-478
 John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 465-466
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 403-404
 Maurice Soseleje, Kalendari yetu – Maisha ya Watakatifu – Toleo la pili – ed. Benedictine Publications Ndanda Peramiho – Peramiho 1986 – ISBN 9976-63-112-X, uk. 96

Viungo vya nje

"St. Stephen, the First Martyr"

"Apostle Stephen the Protomartyr"

Jamii:Waliofariki 36
Jamii:Watu wa Biblia
Jamii:Wafiadini Wakristo
Jamii:Watakatifu wa Israeli